ราชวงศ์ที่สองแห่งอียิปต์
รายนามฟาโรห์แห่งราชวงศ์ที่สอง

ฟาโรห์สามพระองค์แรกนั้น แหล่งข้อมูลค่อนข้างความเห็นพ้องต้องกัน และลำดับตามเวลาดังกล่าวได้รับการยืนยันโดยคำจารึกบนรูปสลักของเฮเทปดิเอฟ ซึ่งทำหน้าที่ในการบูชาพระบรมศพของฟาโรห์ทั้งสามพระองค์นี้
| พระนาม |  | จำนวนปีที่ทรงครองราชย์ | สถานที่ฝังพระบรมศพ |
| --- | --- | --- | --- |
| โฮเทปเซคเอมวี |  | 25–29 | สุสานช่อง เอ, ซักกอเราะฮ์? |
| เนบรา |  | 10–14 | สุสานช่อง เอ, ซักกอเราะฮ์? |
| นิเนทเจอร์ |  | 40 | สุสานช่อง บี, ซักกอเราะฮ์? |
แต่ตัวตนของผู้ปกครองตามรายพระนามถัดไปนั้นยังคลุมเครือ แหล่งข้อมูลที่หลงเหลืออยู่อาจจะปรากฏเป็นพระนามฮอรัส หรือพระนามเนบติ และพระนามประสูติของผู้ปกครองเหล่านี้ ซึ่งอาจจะเป็นบุคคลที่แตกต่างกันโดยสิ้นเชิง หรืออาจจะเป็นพระนามในตำนานก็ได้ ซึ่งอย่างไม่สามารถสรุปได้
มีการตั้งข้อสันนิษฐานว่าหลังจากรัชสมัยของฟาโรห์นิเนทเจอร์ไปแล้ว อียิปต์ถูกแยกออกและปกครองโดยผู้สืบทอดสองพระองค์ เนื่องจากการบริหารรัฐที่ซับซ้อนเกินไปของอียิปต์ทั้งหมด
รายพระนามต่อไปนี้ประกอบด้วยพระนามฟาโรห์จากแหล่งข้อมูลต่างๆ ดังต่อไปนี้
| พระนาม |  | คำอธิบาย | สถานที่ฝังพระบรมศพ |
| --- | --- | --- | --- |
| เวเนก/ วาดเจเนส |  | ปรากฏรายพระนามเป็นฟาโรห์พระองค์ที่สี่ของราชวงศ์ในบันทึกรายพระนามแห่งตูริน ซักกอเราะฮ์ และอไบดอส ปรากฏหลักฐานยืนยันเพียงในอียิปต์ล่างเท่านั้น มีการยืนยันว่าพระนาม เวเนก เป็นพระนามเนบติ (หรือพระนามครองพระราชบัลลังก์) และไม่ทราบว่าพระนามฮอรัสของพระองค์คืออะไร สันนิษฐานว่าเป็นฟาโรห์พระองค์เดียวกันกับฟาโรห์ราเนบ, ฟาโรห์เซคเอมอิบ-เพอร์เอนมาอัต หรือจะเป็นฟาโรห์พระองค์อื่นในราชวงศ์ที่สองโดยสิ้นเชิง |  |
| เซเนดจ์ |  | ปรากฏรายพระนามเป็นฟาโรห์พระองค์ที่ห้าของราชวงศ์ในบันทึกรายพระนามแห่งตูริน ซักกอเราะฮ์ และอไบดอส ไม่ทราบพระนามฮอรัส สันนิษฐานว่าเป็นฟาโรห์พระองค์เดียวกันกับฟาโรห์ฮอรัส ซา |  |
| เนเฟอร์คาราที่ 1 |  | ได้รับการยืนยันในเอกสารในช่วงหลัง ซึ่งลงช่วงเวลาหลังจากช่วงเวลาของราชวงศ์ที่สองไปนานแล้ว ปรากฏรายพระนามเป็นฟาโรห์พระองค์ที่หกของราชวงศ์ในบันทึกรายพระนามแห่งตูริน ซักกอเราะฮ์ แต่ไม่ปรากฏในบันทึกรายพระนามแห่งอไบดอส อาจจะปกครองเพียงส่วนของอียิปต์ล่าง |  |
| เนเฟอร์คาโซคาร์ |  | ได้รับการยืนยันในเอกสารในช่วงหลัง ซึ่งลงช่วงเวลาหลังจากช่วงเวลาของราชวงศ์ที่สองไปนานแล้ว ปรากฏรายพระนามเป็นฟาโรห์พระองค์ที่เจ็ดของราชวงศ์ในบันทึกรายพระนามแห่งตูริน ซักกอเราะฮ์ แต่ไม่ปรากฏในบันทึกรายพระนามแห่งอไบดอส อาจจะปกครองเพียงส่วนของอียิปต์ล่าง |  |
| ฮูดเจฟาที่ 1 |  | พระนามดังกล่าวมีความหมายตามตัวอักษรว่า "ถูกลบ" หรือ "หายไป" แสดงว่าในช่วงราชวงศ์ที่สิบเก้า ซึ่งมีการเขียนบันทึกรายพระนาม ไม่ทราบหรือพระนามฟาโรห์พระองค์นี้สูญหาย ปรากฏรายพระนามเป็นฟาโรห์พระองค์ที่แปดของราชวงศ์ในบันทึกรายพระนามแห่งซักกอเราะฮ์ แต่ไม่ปรากฏในบันทึกรายพระนามแห่งอไบดอส อาจจะปกครองเพียงส่วนของอียิปต์ล่าง สันนิษฐานว่าเป็นฟาโรห์พระองค์เดียวกันกับฟาโรห์เพอร์อิบเซน และอาจจะถูกลบทิ้งโดยเจตนา |  |
| เซท-เพอร์อิบเซน |  | พระนามของพระองค์เกี่ยวข้องกับเทพเจ้าเซทมากกว่าที่เป็นเทพเจ้าฮอรัสตามประเพณี ปรากฏหลักฐานยืนยัน คือ จารึกร่วมสมัย แต่ไม่ปรากฏพระนามอยู่ในบันทึกพระนามใดในภายหลัง ปรากฏหลักฐานยืนยันเพียงในอียิปต์บนเท่านั้น | สุสาน พี, อุมม์ อัล กา'อับ |
| เซคเอมอิบ-เพอร์เอนมาอัต |  | ปรากฏหลักฐานยืนยัน คือ จารึกร่วมสมัย แต่ไม่ปรากฏพระนามอยู่ในบันทึกพระนามใดในภายหลัง สันนิษฐานว่าเป็นฟาโรห์พระองค์เดียวกันกับฟาโรห์เซท-เพอร์อิบเซน หรือทรงเป็นผู้สืบทอดพระราชบัลลังก์โดยตรงของพระองค์ | สุสาน พี, อุมม์ อัล กา'อับ (?) |
| นุบเนเฟอร์ |  | ปรากฏพระนามประสูติ แต่ไม่ทราบตำแหน่งตามลำดับเวลา ไม่ปรากฏพระนามในบันทึกพระนามใดเลย อาจจะเป็นพระนามประสูติของฟาโรห์ราเนบ หรือฟาโรห์ที่ทรงครองราชย์เป็นเวลาสั้น ๆ ซึ่งปกครองในช่วงหนึ่งหลังจากรัชสมัยของฟาโรห์นิเนทเจอร์ |  |
และผู้ปกครองพระองค์สุดท้าย ซึ่งปรากฏแหล่งข้อมูลที่เห็นพ้องต้องกัน
| พระนาม |  | จำนวนปีที่ทรงครองราชย์ | สถานที่ฝังพระบรมศพ | พระมเหสี |
| --- | --- | --- | --- | --- |
| คาเซคเอมวี |  | 17–18 | สุสาน วี, อุมม์ อัล กา'อับ | นิมาอัตฮัป |
มาเนโธได้บันทึกว่า ไทนิส เป็นเมืองหลวงเช่นเดียวกับในราชวงศ์ที่หนึ่ง แต่ฟาโรห์สามพระองค์แรกถูกฝังพระบรมศพไว้ที่ซักกอเราะฮ์ ซึ่งบ่งชี้ว่าศูนย์กลางอำนาจได้ย้ายไปที่เมืองเมมฟิส นอกเหนือจากนี้ ไม่ค่อยทราบถึงเหตุการณ์ในช่วงเวลาดังกล่าว เนื่องจากบันทึกประจำปีบนศิลาแห่งปาแลร์โมจะคงหลงเหลือจนถึงสิ้นสุดรัชสมัยของฟาโรห์เนบราและบางส่วนของฟาโรห์นิเนทเจอร์เท่านั้น เหตุการณ์สำคัญอย่างหนึ่ง คือ การผนวกอียิปต์บนและอียิปต์ล่างเข้าด้วยกัน อาจจะเกิดขึ้นในรัชสมัยของฟาโรห์เคเซคเอมวี เนื่องจากนักไอยคุปต์วิทยาหลายคนถอดความพระนามของพระองค์ว่า "สองอำนาจบังเกิดขึ้น"